Dipoelo tša tshenko ye di tla re thuša go fetleka bokgoni bja diphetogo tšeo di bilego gona ka go Kgoro ya Tšhireletšo (DOD) le go šala morago dipoelo tša mananeo a tiragatšo ao a dirilwego morago ga tshenko ya mafelelo. Ka fao, go bohlokwa go go araba ka botshepegi go dipotšišo tše. Lengwalo la Toka le sepelelana le Molao wa Molaotheo wa Afrika Borwa wa 1996 le Pego ya Ditšhaba tše di Kopantšwego ya Molao wa Motheo wa Toka ya Bakwešwabohloko ba Bosenyi le Tšhomišompe ya Maatla, 1985 (GA/RES/40/34). Lengwalo le la Toka le bea motheo wa go lekanetša ditokelo tša bakwešwabohloko le tša batho bao ba tlalewago, gape le go netefatša gore Bakwešwabohloko ba swarwa ka kgaugelo le tlhompho ya maemo a bona. Le nyaka go netefatša gore bakwešwabohloko ba amogela tokišo ya kgothatšo go bohloko bjoo ba bilego le bjona ka phihlelelo ya Tshepedišo ya Toka ya Bosenyi.